Në mbështetje të nenit 4 dhe nenit 7 të VKM nr.914 datë 29.12.2014 “Për miratimin e rregullave të prokurimit publik”, i ndryshuar, është hartuar dhe publikuar sipas formatit të miratuar nga Agjencia e Prokurimit Publik regjistri i parashikimeve të prokurimeve publike si dhe regjistri i realizimeve të prokurimeve publike Është publikuar në faqen zyrtare të Ministrisë së Shëndetësisë dhe Mbrojtjes Sociale, informacioni për procedurat e prokurimit sipas parashikimeve të ligjit nr. 9643, datë 20.12.2006, “Për prokurimin publik”, që kryhen për llogari të autoritetit publik, duke përfshirë:

 -listën e kontratave të lidhura;

 -shumën e kontraktuar;

 -palët kontraktuese dhe përshkrimin e shërbimeve apo mallrave të kontraktuara;

 -informacionin për zbatimin dhe monitorimin e kontratave, si dhe udhëzues e politika të ndryshme.

i cili publikohet në faqen zyrtare të Agjencisë së Prokurimit Publik [www.app.gov.al](http://www.app.gov.al) dhe është i aksesueshëm për të gjithë. Ky informacion është publikuar dhe në faqen zyrtare të Ministrisë së Shëndetësisë dhe Mbrojtje Sociale [www.shendetesia.gov.al](http://www.shendetesia.gov.al).

Drejtoria e Koncesioneve plotëson informacionin e kërkuar nga gërma "ë" e nenit 7 të Ligjit 119/2014 "Për të drejtën e informimit", ku përcaktohet se Autoriteti Publik duhet të vërë në dispozicion të publikut:

Në zbatim të ligjit nr. 9643, datë 20.12.2006, dhe të Ligjit nr. 125/2013, Ministria e Shëndetësisë dhe Mbrojtjes Sociale, në rolin e Autoritetit Kontraktues ndjek dhe zbaton katër Kontrata Koncesionare/PPP, që kanë si qëllim ofrimin e një shërbimi sa më cilësor, më të shpejtë dhe efektiv në lidhje me shëndetin e qytetarëve; si më poshtë:

1.“ *Për shërbime të integruara për ofrimin e setit të përsonalizuar të instrumenteve kirurgjikal, furnizimin me material mjekësor steril njëpërdorimësh në sallat kirurgjikale, si dhe trajtimin e mbetjeve me rrezik biologjik dhe dezinfektimin e sallave kirurgjikale*”, lidhur ndërmjet MSHMS dhe Bashkimit të Përkohshëm të Shoqërive “Investital L.l.c” dhe “Servici Italia S.p.A” dhe “Tecnosanimed S.r.l” dhe “U.Jet S.r.l.” sh.a. Objekti i kësaj kontrate koncesioni është menaxhimi i qendrës së sterilizimit, ofrimi i instrumenteve kirurgjikale sterile sipas setit të personalizuar, veshjet në sallat kirurgjikale, trajtimi i mbetjeve mjekësore me rrezik biologjik dhe dezinfektimin e sallave kirurgjikale ku do të ofrohet ky shërbim. Projekti shtrihet në të gjitha spitalet universitare, rajonale dhe spitalet bashkiakë. Aktualisht ky projekt është në fazën e operimit. Ky projekt financohet tërësisht me fonde publike sipas metodës (pay x use) në varësi të numrit të pacientëve të cilët do të duhet të marrin shërbimin.

2.“*Për paketën e shërbimeve të kontrollit mjekësor bazë për grupmoshat 40-65 vjeç*”, e ndryshuar, lidhur ndërmjet MSHMS dhe shoqërise tregtare “3 P Life Logistic shpk”. Objekti i kësaj kontrate koncesioni/PPP është ofrimi i paketës së shërbimevë të kontrollit mjekësor bazë për grupmoshat 35-70 vjeç. Në bazë të kësaj kontrate, shoqëria koncesionare ka marrë përsipër të ndërtojë, pajisë me aparaturat mjekësore të nevojshme, operojë dhe menaxhojë 20 laboratore. Ky shërbim përfitohet falas nga të gjithë shtetasit e grupmoshës 35-70 vjeç me qëndrim të përhershëm në Republikën e Shqipërisë.

3.“*Për ofrimin e shërbimit të hemodializës*”, të lidhur ndërmjet MSHMS dhe shoqerise tregtare “DiaVita shpk”. Objekti i kësaj kontrate koncesioni/PPP është ofrimi nga ana e shoqërisë koncesionare i të gjitha mjeteve, pajisjeve dhe materialeve mjekësore dhe jo-mjekësore për ofrimin e shërbimit të hemodializës pranë spitaleve rajonale Shkodër, Lezhë, Elbasan, Vlorë, Korçë; rehabilitimi i hapsirëve ekzistuese dhe ndërtimi i hapsirave të reja; pajisja me poste për kryerjen e hemodializës në të pesë qendrat e sipërmendura, si dhe me pajisje laboratorike për testet mujore laboratorike. Aktualisht kjo kontratë është në fazën e operimit.

4.“*Për ofrimin e shërbimeve laboratorike mjekësore*”, të lidhur ndërmjet MSHMS dhe Bashkimit të Përkohshëm të Shoqërive “Labopharma shpk” dhe “Exalab France” dhe “AB Laboratory Solutions B.V. shpk”. Objekti i kësaj kontrate koncesioni është financimi, projektimi, rinovimi, pajisja, riorganizimi dhe funksionimi i shoqërisë koncesionare për ofrimin e shërbimit laboratorik të spitaleve universitare, rajonale, dhe atyre bashkiake. Aktualisht ka filluar ofrimi i shërbimit në të gjithë spitalet universitare, dhe disa spitale rajonale per tu shtrire deri ne fund te vitit ne 18 objektet laboratorike objekt i Kontrates.

Të dhënat e përgjithshme, si dhe përmbajtja e këtyre Kontratave Koncesionare janë të paraqitura në faqen zyrtare të ATRAKO-s (Agjencia e Trajtimit të Koncesioneve), pasi është organi kompetent për mbajtjen e Regjistrit të Koncesioneve/PPP.

Së fundmi, lidhur me pikën “*iv) informacion për zbatimin dhe monitorimin e kontratave, si dhe udhëzues e politika të ndryshme”*, sqarojmë se MSHMS është në rolin e Autoritetit Kontraktues, pra pala që ka nënshkruar këto Kontrata Koncesioni, të cilat zbatohen nga institucionet shëndetësore përkatëse sipas çdo Kontrate të cilat raportojnë periodikisht dhe monitorohen nga FSDKSH dhe MSHMS. Informacioni për monitorimin e zbatimit të këtyre kontratave dërgohet çdo muaj në MFE si dhe në baza katër mujore, gjashtë dhe 12 mujore. MSHMS gjithashtu kontribuon në dhënien e informacionit për përgatitjen e raportit vjetor të kontratave të koncesionit/ppp i cili raportohet dhe publikohet nga MFE.